ТӨСӨЛ

 **МОНГОЛ УЛСЫН ХУУЛЬ**

|  |  |  |
| --- | --- | --- |
|  |  |  |

**АЛТНЫ ХУДАЛДААНД ИЛ ТОД БАЙДЛЫГ БҮРДҮҮЛЭХ ТУХАЙ**

**НЭГДҮГЭЭР БҮЛЭГ**

Нийтлэг үндэслэл

1 дүгээр зүйл. Хуулийн зорилт

* 1. Энэ хуулийн зорилт нь алт олборлох үйл ажиллагаа явуулж буй аж ахуйн нэгж, бичил уурхайгаар алт олборлогчдын олборлосон алтыг худалдан авах, худалдахтай холбоотой үйл ажиллагааг зохицуулахад оршино.
1. дугаар зүйл. Хууль тогтоомж

2.1. Алтны худалдаанд ил тод байдлыг бүрдүүлэх тухай хууль нь Үндсэн хууль, Газрын хэвлийн тухай хууль, Ашигт малтмалын тухай хууль, энэ хууль болон эдгээртэй нийцүүлэн гаргасан хууль тогтоомжийн бусад актаас бүрдэнэ.

2.2. Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө.

1. дүгээр зүйл. Хуулийн нэр томъёо

3.1. Энэ хуульд хэрэглэсэн дараахь нэр томъёог дор дурдсан утгаар ойлгоно:

3.1.1. Энэ хуульд заасан “Алт” гэж үндсэн болон шороон ордоос тусгай зөвшөөрөл бүхий уурхай болон бичил уурхайгаас хайлуулж цэвэршүүлсэн, сорьц тогтоолгосон алтыг;

3.1.2. Тусгай зөвшөөрөл бүхий аж ахуйн нэгж, хуулийн этгээд гэж Монголбанкнаас энэхүү хуулийн 6.3-д заасны дагуу эрх олгосон аж ахуйн нэгж, хуулийн этгээдийг.

**ХОЁРДУГААР БҮЛЭГ**

Алтны худалдаанд ил тод байдлыг бүрдүүлэх талаарх төрийн зохицуулалт

1. дүгээр зүйл. Улсын Их хурлын бүрэн эрх
	1. Алтны худалдаанд ил тод байдлыг бүрдүүлэхтэй холбогдсон төрийн бодлогыг тодорхойлох;
	2. Алтны худалдаанд ил тод байдлыг бүрдүүлэхтэй холбогдсон хууль тогтоомжийн биелэлтийг хангах талаар Засгийн газраас хэрэгжүүлж буй ажилд хяналт тавих.
2. дугаар зүйл. Засгийн газрын бүрэн эрх
	1. Алтны худалдаанд ил тод байдлыг бүрдүүлэх асуудлаар Засгийн газар дараах бүрэн эрхийг хэрэгжүүлнэ:

 5.1.1. Алт олборлох үйл ажиллагаа явуулж буй аж ахуйн нэгж болон бичил уурхайгаас алт агуулсан хүдэр, элс олборлож баяжуулах, угаах, хайлуулах, хамгаалах, хадгалах, хүлээлцэх, тээвэрлэхтэй холбогдсон журмыг батлан, хэрэгжилтийг хангуулах.

1. дугаар зүйл. Монголбанкны эрх, үүрэг.

6.1. Монголбанк алтны худалдаанд ил тод байдлыг бүрдүүлэх хүрээнд дараах эрх, үүрэгтэй байна:

6.1.1. Монгол Улсын нутаг дэвсгэрт аж ахуйн нэгж, бичил уурхайчдын олборлосон алтыг худалдан авах, экспортлох үйл ажиллагааг зохион байгуулах;

6.1.2. Худалдан авсан алтны хөдөлгөөний бүртгэл, тооцоог эрхлэх;

6.1.3. Алт олборлогчид болон бичил уурхайгаас олборлосон алтыг худалдан авах тусгай зөвшөөрлийг Монголбанкны Ерөнхийлөгчийн баталсан шалгуур үзүүлэлтийг хангасан хуулийн этгээдэд геологи, уул уурхай, санхүүгийн асуудал хариуцсан төрийн захиргааны төв байгууллагын саналыг авч олгох;

6.1.5. Худалдан авсан алтны мэдээллийг сар, хагас жил, бүтэн жилийн давтамжтайгаар аж ахуйн нэгж, хуулийн этгээд бүрээр гаргаж тухай бүрт Сангийн яам, Ашигт малтмалын газарт хүргүүлж байх;

6.1.6. Хууль тогтоомжид заасан бусад бүрэн эрх.

6.1.7. Монголбанк нь тусгай зөвшөөрөл бүхий аж ахуйн нэгж, хуулийн этгээдтэй хийсэн худалдаа, гэрээ, хэлцэлийн нууцлалыг холбогдох хууль тогтоомжийн дагуу хадгалах.

1. дугаар зүйл. Төрийн захиргааны төв байгууллагын бүрэн эрх

7.1. Алтны худалдаанд ил тод байдлыг бүрдүүлэх хүрээнд геологи, уул уурхайн асуудал эрхэлсэн төрийн захиргааны төв байгууллага нь дараах бүрэн эрхийг хэрэгжүүлнэ:

7.1.1. Алт олборлох, алт хайлуулах, цэвэршүүлэх аж ахуйн нэгжийн үйл ажиллагааг бодлогоор дэмжих, хууль тогтоомжийн хүрээнд дэмжлэг туслалцаа үзүүлэх, хяналт тавих;

7.1.2. Монгол Улсын Их хурал, Засгийн газрыг алт олборлогч, экспортлогч, алт хайлуулах, цэвэршүүлэх аж ахуйн нэгжийн үйл ажиллагаатай холбоо бүхий мэдээллээр хангах, алтны салбарын урт, дунд, богино хугацааны төлөвлөлтийг хийх, бусад салбарын уялдааг хангах;

**ГУРАВДУГААР БҮЛЭГ.**

Алт олборлогчдын хүлээх үүрэг, хариуцлага

1. дугаар зүйл. Алт олборлогч аж ахуйн нэгжүүд болон бичил уурхайчдын хүлээх үүрэг
	1. Энэ хуулийн 5.1.1-д заасан алт олборлох үйл ажиллагаа явуулж буй аж ахуйн нэгжийн болон бичил уурхайгаар алт олборлогчдын олборлосон алт агуулсан хүдэр, элсийг угаах, баяжуулах, хайлуулах, хамгаалах, хадгалах, хүлээлцэх, тээвэрлэхтэй холбоотой үйл ажиллагааг холбогдох хууль тогтоомж, Засгийн газраас баталсан журмын дагуу явуулна.
	2. Алт олборлох, мөн худалдан авсан хуулийн этгээд нь алтыг олборлосноос хойш нэг жилийн дотор, худалдан авснаас хойш хагас жилийн дотор борлуулж, тайланг гаргасан байна.

9 дүгээр зүйл. Хууль тогтоомж зөрчигчид хүлээх хариуцлага

 9.1. Алтны худалдаанд ил тод байдлыг бүрдүүлэх тухай хууль тогтоомж зөрчсөн нь эрүүгийн хариуцлага хүлээлгэхээргүй бол эрх бүхий улсын байцаагч зөрчлийн шинж байдлыг харгалзан гэм буруутай этгээдэд дараахь хариуцлага хүлээлгэнэ:

 9.1.1. энэ хуулийн 8,2-т заасан тайланг хугацаанд нь гаргаж өгөөгүй эсхүл хуурамч мэдээ, тайлан гаргасан аж ахуйн нэгжийг 20 сая хүртэлх хэмжээний төгрөгөөр торгох;

 9.1.2. энэ хуулийн 8,2-т заасан тайланг хугацаанд нь гаргаж өгөөгүй эсхүл хуурамч мэдээ, тайлан гаргасан алт худалдан авах зөвшөөрөл бүхий этгээдийн тусгай зөвшөөрлийг хүчингүй болгож, хөдөлмөрийн хөлсний доод хэмжээг 20-30 дахин нэмэгдүүлсэнтэй тэнцэх хэмжээний төгрөгөөр торгох;

 9.1.3. бичил уурхайн хэлбэрээр олборлосон алтаа тусгай зөвшөөрөл бүхий этгээдэд худалдаагүй бичил уурхайчны олборлосон алтыг улсын орлого болгож хөдөлмөрийн хөлсний доод хэмжээг 50-100 дахин нэмэгдүүлсэнтэй тэнцэх хэмжээний төгрөгөөр торгох;

9.1.4. энэ хуулийн 6.1.3-т заасан тусгай зөвшөөрөлгүй этгээд алт худалдан авсан, хил гаалиар хууль бусаар нэвтрүүлэхийг завдсан тохиолдолд алтыг улсын орлого болгож Эрүүгийн тухай хуулийн холбогдох заалтаар хариуцлага тооцно.

**Гарын үсэг**

ТӨСӨЛ

 **МОНГОЛ УЛСЫН ХУУЛЬ**

**АШИГТ МАЛТМАЛЫН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл. Ашигт малтмалын тухай хуулинд дараахь хэсэг, заалтыг нэмсүгэй:**

  47.3.3.Монголбанкинд худалдсан алтны борлуулалтын үнэлгээний 2,5 хувьтай тэнцүү,

 47.3.4.Монголбанкнаас бусад этгээдэд борлуулсан тохиолдолд борлуулалтын үнэлгээний 5,0 хувьтай тэнцүү.

 47.4.1. Монголбанкинд худалдсан алтны борлуулалтад энэ хуулийн 47 дугаар зүйлийн 47.5 дахь хэсэг хамаарахгүй.

**2 дугаар зүйл.** Ашигт малтмалын тухай 47 дугаар зүйлийн 47.3 дэх хэсгийн 47.3.2 дахь заалтыг "энэ хуулийн 47.3.1, 47.3.3, 47.3.4-д зааснаас бусад ашигт малтмалын нөөц ашигласны төлбөрийн доод хэмжээ нь тухайн уурхайн эдэлбэрээс олборлож худалдсан, эсхүл худалдахаар ачуулсан болон ашигласан бүтээгдэхүүний борлуулалтын үнэлгээний 5,0 хувьтай тэнцүү" гэж өөрчилсүгэй.

**3 дугаар зүйл.** Энэ хуулийг батлагдсан өдрөөс эхлэн 2019 оны 01 дүгээр сарын 01-ныг хүртэл дагаж мөрдөнө.

**Гарын үсэг**